Колькі слоў пра наш “крышталь”. Нашы вышэйшыя ўзнагароды. Хоць і ёсць выказванні, што гэта “дзяшоўка”, звычайнае шкло, аднак багата якім прэміям я б шчыра пажадаў такой важкасці і каштоўнасці, якой валодаюць нашы прызы “Крыштальная Паўлінка” і “Крыштальны Анёлак”. За яркае, таленавітае жыццё ў тэатры, і ў тэатры лялек. Каштоўнасць прыза залежыць не ад каштоўнасці самога прыза, а ад вартасці таго, хто гэты Прыз атрымлівае. На ўскідку па памяці, каго ўспомню, “Крыштальная Паўлінка”: Барысёнак, Ткачонак, Ніжнікава, Станюта, Чарнабаеў, Гарбук, Аўсяннікаў, Раеўскі, Гайда, Герлаван, Давідовіч, Захарэвіч, Янкоўскі, Елізар’еў… “Крыштальны Анёлак”: Уласаў, Пражэева, Жугжда, Грамовіч, Мікуліч, Рыхтар…